CELEX: 62013CN0373
Language: et
Date: 2013-07-02 00:00:00
Title: Kohtuasi C-373/13: Eelotsusetaotlus, mille on esitanud Verwaltungsgerichtshof Baden-Württemberg (Saksamaa) 2. juulil 2013 — H. T. versus Land Baden-Württemberg

9.11.2013   
            
            
               ET
            
            
               Euroopa Liidu Teataja
            
            
               C 325/9
            
         Eelotsusetaotlus, mille on esitanud Verwaltungsgerichtshof Baden-Württemberg (Saksamaa) 2. juulil 2013 — H. T. versus Land Baden-Württemberg
   (Kohtuasi C-373/13)
   2013/C 325/14
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof Baden-Württemberg
   
      Põhikohtuasja pooled
   
   
      Kaebaja: H. T.
   
      Vastustaja: Land Baden-Württemberg
   
      Eelotsuse küsimused
   
   
               1)
            
            
               
                           a)
                        
                        
                           Kas direktiivi 2004/83/EÜ (1) artikli 24 lõike 1 esimest lõiku, mis näeb ette liikmesriikide kohustuse väljastada elamisluba pagulasseisundi saajatele, tuleb järgida ka juba väljastatud elamisloa tühistamise korral?
                        
                     
                           b)
                        
                        
                           Kas viidatud sätet tuleb tõlgendada nii, et sellega on vastuolus pagulaseks tunnistatud isiku elamisloa tühistamine või lõpetamine (näiteks tema väljasaatmise korral siseriikliku õiguse alusel), kui ei esine direktiivi 2004/83 artikli 21 lõike 3 tingimusi koostoimes sama artikli lõikega 2 või „riigi julgeoleku või avaliku korra kaalukaid põhjuseid” direktiivi 2004/83 artikli 24 lõike 1 esimese lõigu tähenduses?
                        
                     Juhul, kui vastus punktis 1 esitatud küsimustele on jaatav:
            
         
               2)
            
            
               
                           a)
                        
                        
                           Kuidas tuleb tõlgendada välistavat tingimust „riigi julgeoleku või avaliku korra kaalukad põhjused”, mis on sätestatud direktiivi 2004/83 artikli 24 lõike 1 esimeses lõigus, võttes arvesse ohte, mis seonduvad terroristliku ühenduse toetamisega?
                        
                     
                           b)
                        
                        
                           Kas „riigi julgeoleku või avaliku korra kaalukad põhjused” direktiivi 2004/83 artikli 24 lõike 1 esimese lõigu tähenduses esinevad juhul, kui pagulaseks tunnistatud isik on toetanud Kurdistani Töölisparteid (Partiya Karkerên Kurdistan, edaspidi „PKK”) muu hulgas annetuste kogumisega ja võttes pidevalt osa PKK-ga seotud üritustest, isegi juhul kui välja- või tagasisaatmise lubamatusest (refoulement) kõrvalekaldumise eeldused, mis on sätestatud Genfi konventsiooni artikli 33 lõikes 2, ja seega ka direktiivi 2004/83 artikli 21 lõike 2 tingimused ei ole täidetud?
                        
                     Kui esimese küsimuse punktile a tuleb vastata eitavalt:
            
         
               3)
            
            
               Kas pagulaseks tunnistatud isiku elamisloa tühistamine või lõpetamine (näiteks tema väljasaatmise korral siseriikliku õiguse alusel) on liidu õigusest tulenevalt lubatud ainult juhul, kui on täidetud tingimused, mis on sätestatud direktiivi 2004/83 artikli 21 lõikes 3 koostoimes lõikega 2 (või hiljem vastu võetud direktiivi 2011/95/EL identselt sõnastatud sättes)?
            
         
      (1)  Nõukogu 29. aprilli 2004. aasta direktiiv 2004/83/EÜ miinimumnõuete kohta, mida kolmandate riikide kodanikud ja kodakondsuseta isikud peavad täitma, et saada pagulase või muul põhjusel rahvusvahelist kaitset vajava isiku staatus, ja antava kaitse sisu kohta (ELT L 304, lk 2, ELT eriväljaanne 19/07, lk 96).